༄༅། །རྡོ་རྗེ་གླུའི་བཤད་པ་བཞུགས།
༄༅། །རྡོ་རྗེའི་གླུའི་བཤད་པ་ལ་དོན་གསུམ་སྟེ། ཀླད་ཀྱི་དོན་དང༌། གཞུང་
གི་དོན་དང༌། མཇུག་གི་དོན་ནོ། །དང་པོ་ལ་གཉིས་ཏེ། མཆོད་པར་བརྗོད་པ་
དང་། བཤད་པར་དམ་བཅའ་བའོ། །དང་པོ་ལ་གཉིས་ཏེ།
རང་དད་པའི་ལྷ་ལ་
མཆོད་པར་བརྗོད་པ་དང་། བླ་མ་ལ་མཆོད་པར་བརྗོད་པའོ། །གཞུང་གི་དོན་ལ་ལྔ་
སྟེ། རྡོ་རྗེའི་གླུའི་དོན་བཤད་པ་དང་། གར་གྱི་དོན་བཤད་པ་དང་། གླུ་གར་གྱི་ལྷའི་
རྣལ་འབྱོར་གང་གིས་བྱ་བ་བསྟན་པ་དང་། དེ་ལྟར་བྱས་པའི་ཕན་ཡོན་དང༌་། གླུ་
གར་བྱས་པ་ལས་དངོས་གྲུབ་འགྲུབ་པའི་རྟགས་བསྟན་པའོ། །དང་པོ་ལ་གཉིས་
ཏེ། རྒྱས་པར་བཤད་པ་དང་མཇུག་བསྡུ་བའོ། །དང་པོ་ལ་གསུམ་སྟེ། རྡོ་རྗེ་གླུའི་
དོན་བསྡུས་པའི་དོན་གྱི་མན་ངག་གིས་བཤད་པ་དང༌་། ཡན་ལག་གི་དོན་གྱིས་བཤད་
པ་དང༌། ཡི་གེའི་དོན་གྱིས་བཤད་པའོ། །གླུའི་དེ་ཁོ་ན་ཉིད་ལ་གཉིས་ཏེ།
རང་
དབང་
བྱིན་གྱིས་བརླབ་པའི་རིམ་པ་གཏུམ་མོའི་རྣལ་འབྱོར་དུ་བཤད་པ་དང་།
ལྟར་བཤད་པའོ། །དེ་ལ་གསུམ་སྟེ། མ་ནིང་གི་དབང་གི་དེ་ཁོ་ན་ལྟར་བཤད་པ་
དང་།
ཤེས་རབ་ཡེ་ཤེས་ཀྱི་དབང་ལྟར་བཤད་པ་དང་། བཞི་པའི་དབང་ལྟར་བཤད་
པའོ། །དེ་ལ་གཉིས་ཏེ། བྲས་བུའི་བཞི་པ་དང་། དེ་ཐོབ་པར་བྱེད་པའི་ཐབས་
ལམ་གྱི་བཞི་པ་བཤད་པའོ། །བརྡའི་འགྲེལ་པ་ལ་དོན་གཉིས་ཏེ། བཤད་པར་དམ་
བཅའ་བ་དང༌། དོན་དངོས་སོ། །དང་པོ་ལ་དྲུག་སྟེ། བཤད་པར་དམ་བཅས་
པའི་དོན་དགྲོལ་བ་དང་། བརྡའི་བྱེད་པའི་དོན་དགྲོལ་བ་དང༌། བརྡ་དངོས་
-492-

རྡོ་རྗེ་གླུའི་བཤད་པ།
ཀྱི་དོན་དགྲོལ་བ་དང༌་། བརྡས་མཚོན་པའི་གྲོགས་དང་འདུ་བའི་གནས་ཀྱི་དོན་
དགྲོལ་བ་དང་། འདུ་བའི་དུས་ཀྱི་དོན་བསྟན་པ་དང༌། འདུས་པའི་བྱ་བའི་དོན་
བསྟན་པའོ། །དེ་ལ་གསུམ་སྟེ། བཟའ་བ་ལ་སོགས་པའི་བྱ་བ་དང་། ལྷན་ཅིག་
སྐྱེས་པའི་རྣལ་འབྱོར་ལ་བརྟེན་ཏེ་བྱ་བའི་ལས་དང་། དེ་ལྟར་བྱས་པའི་ཕན་ཡོན་
བསྟན་པའོ།། །།
སློབ་དཔོན་ཆེན་པོ་དཔལ་ཨུརྱན་པའི་ཞལ་སྔ་ནས་འོངས་པའི་རྩའི་མངོན་པར་
རྟོགས་པའི་འགྲེལ་པ་འདི་ལ་དོན་གཉིས་ཏེ། བཤད་པར་དམ་བཅའ་བ་དང་། དོན་
དངོས་སོ། །དེ་ལ་གཉིས་ཏེ། རྩ་སུམ་ཅུ་རྩ་གཉིས་ཀྱི་མངོན་པར་རྟོགས་པ་བསྟན་
པ་དང༌། སྡོམ་པའི་རབ་ཏུ་དབྱེ་བའི་དོན་གསལ་བར་བསྟན་པའོའོ། །དང་པོ་ལ་
ལྔ་སྟེ། རྩ་སུམ་ཅུ་རྩ་གཉིས་ཀྱི་མཚན་ཉིད་བསྟན་པ་དང༌། དེ་རྣམས་ཀྱི་གཙོ་མོ་
གསུམ་དུ་བསྟན་པ་དང༌་། གསུམ་པོ་དེའི་མཚན་ཉིད་ལས་དང་བཅས་པར་བསྟན་པ་
དང༌་། རྩ་སུམ་ཅུ་རྩ་གཉིས་ནས་འབབ་པའི་བྱང་ཆུབ་ཀྱི་སེམས་འཕོ་བ་བཅུ་དྲུག་ཕྲག་
གཉིས་ཀྱི་གནས་དང་རང་བཞིན་བསྟན་པ་དང༌། རྩ་དེ་རྣམས་ཀྱི་དོན་དམ་པའི་ལས་
ཀྱི་དབང་དུ་བྱས་ནས་སྐུ་གསུམ་གྱི་རང་བཞིན་དུ་བསྟན་པ། །གསུམ་པོ་དེའི་མཚན་
ཉིད་ལས་དང་བཅས་པ་བསྟན་པ་ལ་གཉིས་ཏེ། མཚན་ཉིད་བསྟན་པ་དང༌། ལས་
བསྟན་པའོ། །དེ་ལ་གཉིས་ཏེ། ཀུན་རྫོབ་ཀྱི་ལས་བསྟན་པ་དང་། དོན་དམ་པའི་
ལས་བསྟན་པའོ། །སྡོམ་པའི་རབ་ཏུ་དབྱེ་བའི་དོན་གསལ་བར་བསྟན་པ་ལ་བཞི་
སྟེ། ཨཱ་ལི་ཀཱ་ལིའི་དོན་གསལ་བར་བསྟན་པ་དང༌་། སྐུ་གསུམ་གྱི་དོན་གསལ་བར་
བསྟན་པ་དང་། ཨེ་ཝྃ་མ་ཡའི་དོན་གསལ་བར་བསྟན་པ་དང༌། ལྟེ་བར་གཏུམ་མོ་
འབར་བ་ལ་སོགས་པའི་དོན་གསལ་བར་བསྟན་པའོ། །དང་པོ་ལ་གཉིས་ཏེ། ཨཱ་ལི་
ཀཱ་ལི་རྡོ་རྗེ་དང་པདྨ་ལ་གཞག་པ་དང་། ཕྲ་བ་དང་རགས་པ་ལ་གཞག་པའོ། །ཨེ་
-493-

ས་སྐྱ་བཀའ་འབུམ། ༼ཀ༽ ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་དང་པོ།
ཝྃ་མ་ཡའི་དོན་གསལ་བར་བཤད་(༢༧༣)པ་ལ་གཉིས་ཏེ།
ཚུལ་བཞིས་བཤད་པ་
དང༌་། དེ་ཉིད་རང་ལུས་ཐབས་ལྡན་འཁོར་ལོ་བཞི་ལ་རྣམ་པར་གཞག་པའོ། །དེ་
ལ་གཉིས་ཏེ། རྟེན་འཁོར་ལོ་བཞིའི་རྩའི་འདབ་མ་ལ་བརྟེན་པ་བྱང་ཆུབ་ཀྱི་སེམས་
ཀྱི་མཚན་ཉིད་ཡིག་འབྲུ་ཇི་ལྟར་གནས་པ་བསྟན་པ་དང་། འཁོར་ལོ་བཞི་ལ་རྣམ་
པར་གཞག་པ་བསྟན་པའོ། །དེ་ལ་བདུན་ཏེ། སྐད་ཅིག་མ་བཞིར་རྣམ་པར་གཞག་
པ་དང་། བདེན་པ་བཞིར་རྣམ་པར་གཞག་པ་དང༌། དེ་ཁོ་ན་ཉིད་བཞིར་རྣམ་
པར་གཞག་པ་དང༌། དགའ་བ་བཞིར་རྣམ་པར་གཞག་པ་དང༌་། སྡེ་པ་བཞིར་
རྣམ་པར་གཞག་པ་དང་། ཆེ་འབྲིང་བཞིར་རྣམ་པར་གཞག་པ་དང་། ཟླ་བ་ཉི་མ་
དང་ཨཱ་ལི་ཀཱ་ལིའི་དོན་གསལ་བར་བསྟན་པའོ། །དེ་ལ་གཉིས་ཏེ། མདོར་བསྟན་
པ་དང་། རྒྱས་པར་བཤད་པའོ།། །།
སློབ་དཔོན་ཆེན་པོ་དཔལ་ཨུརྱན་པས་མཛད་པའི་རྩའི་མངོན་པར་རྟོགས་པ་ཆུང་
ངུ་འདི་ལ་དོན་དྲུག་སྟེ། དཔལ་ཀྱེའི་རྡོ་རྗེའི་ཕྱག་དང་ཕྱག་མཚན་གྱི་རྣམ་དག་བསྟན་
པ་དང་། རྣལ་འབྱོར་པས་ལམ་དུ་བྱས་པའི་དབང་དུ་བྱས་ཏེ་རྩ་སུམ་ཅུ་རྩ་གཉིས་
ཀྱི་མཚན་ཉིད་སྒྲ་འཇུག་པའི་རྒྱུ་མཚན་དང་བཅས་པ་བསྟན་པ་དང༌། སྙིང་གའི་
སྦས་པའི་རྩ་ལྔ་བསྟན་པ་དང་། འཁོར་ལོ་བཞིར་བདེ་བ་ཆེན་པོར་རོལ་པར་བསྟན་
པ་དང་།རྩ་སུམ་ཅུ་རྩ་གཉིས་ཀྱི་གནས་དང་ཀུན་རྫོབ་ཀྱི་ལས་དང་བཅས་པ་བསྟན་
པ་དང༌། རྩ་རྣམས་ལྷ་མོ་བཅོ་ལྔའི་བདག་ཉིད་དུ་དག་པ་བསྟན་པའོ། །གླུའི་དོན་
དེས་ལྟེ་
དང་པོར་རང་བྱིན་གྱིས་བརླབ་པའི་རིམ་པ་ལྟར་བཤད་པའི་དབང་དུ་བྱས་ན། ཀོལླ་
ཨི་རེ་ཞེས་པས་བདེ་ཆེན་འཁོར་ལོ་བསྟན། ཊྛི་ཏ་ནི། སྠ་ཏིསྟ་ན་བ་སྟེ།
བའི་ཧཾ་བསྟན། མུསྨུ་ནིས་ལྟེ་བ་སྤྲུལ་པའི་འཁོར་ལོ་བསྟན། ཀཀྐོ་ལཱ་ཞེས་པས་དེའི་
ལྟེ་བའི་ཨོྃ་བསྟན་ཏེ། དོན་དེ་རྣམས་ཀྱིས་འཁོར་ལོ་གཉིས་ཡིག་འབྲུ་དང་བཅས་པ་
494-

རྡོ་རྗེ་གླུའི་བཤད་པ།
བསྟན་ཏོ། །གྷ་ཎེ་ཀྲི་པི་ཊས་ནི་རྒྱུན་ཏུ་ཅང་ཏེའུ་བརྡུང་བ་སྟེ། འཁོར་ལོ་གཉིས་དང་
ཡིག་འབྲུ་གཉིས་ཁ་སྦྱོར་གྱི་ཚུལ་དུ་གནས་པ་ལས། རྩ་དབུ་མ་ནས་གཏུམ་མོ་སྦར་བ་
དང་། བྱང་ཆུབ་ཀྱི་སེམས་འབབ་པ་རྒྱུན་དུ་ཉམས་སུ་ལེན་པའོ། །ཀཱ་རུ་ཎེ་ཞེས་པས་
ཚད་མེད་པ་བཞི་བསྟན་ལ། དེས་ལྷ་མོ་བཞི་བསྟནན། དེས་འཁོར་ལོ་བཞི་བསྟན་
ཏོ། །ཀི་ཨ་ཨི་ན་རོ་ལཱ་ཞེས་པས་ནི་གཏུམ་མོའི་ཡེ་ཤེས་མངོན་དུ་བྱས་པའི་ཚེ། རྟོག་
པའི་གཡུལ་ལམ་རྩོད་པ་མི་བྱ་ཞེས་པའོ། །ཏ་ཧིཾ་བ་ལ་ཁ་ཛྫ་ནི་གཏུམ་མོའི་ཡེ་ཤེས་
མངོན་དུ་བྱ་ཞེས་པའོ། །གཱ་བྷཻ་ནི་འདིར་གཏུམ་མོ་སྦར་བ་ལ་བཤད་པའོ། །མཱ་ཨ་ན་
པེ་ཛྫ་ཨི། ཕྱི་དོན་དུ་ཆང་བཏུང་བ་ནི། འདི་ཕྱི་རོལ་གྱི་དགའ་བ་ལས་མཆོག་ཏུ་གྱུར་
པ་གཏུམ་མོའི་ཡེ་ཤེས་རྟོག་པ་དང་བྲལ་བ་མངོན་དུ་བྱ་ཞེས་པའོ། །འདིར་སྐལ་བ་
དང་ལྡན་པ་ནི། གཏུམ་མོ་སྦར་ནས་ཡས་ཕབ་པའི་བྱང་ཆུབ་ཀྱི་སེམས་བདེ་བ་ཆེན་
པོའི་སྐལ་བ་དང་ལྡན་པ་ལ་བྱའོ། །སྐལ་བ་མེད་པ་ནི་བསམ་གྱིས་མི་ཁྱབ་པའི་དུས་
དེར་རྟོགས་པའི་སྐལ་བའམ་སྐབས་མེད་པ་སྟེ། རྟོག་པ་སྤངས་ཏེ་འོང་དུ་མི་གཞུག་
པའོ། །ལྷག་མ་རྣམས་ཀྱི་དོན་ཡང་ཅི་རིགས་པར་གཞུང་ཉིད་དུ་གོ་བར་བྱའོ།། །
ཡང་གླུའི་དོན་ནང་ལྟར་བཤད་པའི་མ་ནིང་གི་དབང་དུ་སྦྱར་ཏེ་བཤད་ན། དོན་
ནི་རྩ་གཡས་པ་ལ་སྐྱེས་པ་ཟེར། རྩ་གཡོན་པ་ལ་བུད་མེད་ཀྱི་བརྡས་བསྟན་
པས། དབུས་ཀྱི་ཀུན་འདར་མ་ནི་མ་ནིང་གི་བརྡས་བསྟན་ཏེ། བྷ་ར་ཏ་ཀ་རྟོག་པ་
མེད་པའི་གནས་རྩ་གསུམ་འཛོམ་པའི་ས་དེར་བྱང་ཆུབ་ཀྱི་སེམས་མངོན་དུ་བྱས་པ་
ནི་ནང་ལྟར་བཤད་པའི་མ་ནིང་གི་དབང་(༢༧༤)ངོ་། །དེ་ཉིད་མ་ཡིན་པ་ཤེས་རབ་
ཡེ་ཤེས་ཀྱི་དབང་གི་ཕྱོགས་གཅིག་ཡིན་ཡང་།
གསང་བའི་དབང་གི་དེ་ཁོ་ན་ཞེས་
ཀྱང་བྱ་སྟེ། རྩ་གཡས་གཡོན་གཉིས་ནི་གསང་བའི་ཡབ་དང་ཡུམ་ཡིན་ལ། རྩ་ཀུན་
འདར་གྱི་སྣ་ནི་སློབ་མའི་ཁ་སྟེ། དེར་བྱང་ཆུབ་ཀྱི་སེམས་མངོན་དུ་བྱས་ནས་ས་ཧ་
- 495

ས་སྐྱ་བཀའ་འབུམ། ༼ཀ》 ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་དང་པོ།
ཛ་མངོན་དུ་བྱས་པ་ནི་གསང་བའི་དབང་གི་ཁོ་ན་སྟེ། ཕྱིའི་བྱང་སེམས་སློབ་མའི་
ལྕེ་ལ་བཞག་པ་ལ་བདེ་བ་ཆེན་པོ་ཉམས་སུ་མྱོང་བ་མེད་པས། དེ་ལྟ་བུའི་དོན་དེ
ཉིད་འདིར་རྩ་བའི་རྒྱུད་ཀྱི་བརྟག་པ་ཕྱི་མའི་ལྔ་པ་ལས། རང་གི་གཡས་དང་ལག་
གཞན་གྱི། །ལོངས་སྤྱོད་ཀྱི་ནི་རླབས་གཉིས་ལ། །རང་གི་གཡས་དང་ལག་གཞན་
གྱི། །མཐེ་བོང་དང་ནི་སྲིན་ལག་གིས། ། དེ་ནི་རྣལ་འབྱོར་པ་ཡིས་བཙིར། །ཞེས་
པས་བསྟན་ཏེ། ཀོལླ་ཨི་རེཊྛི་ཨ་བོ་ཞེས་པས་འདིར་གཡས་ཀྱི་རོ་མ་བསྟན་ཏེ། རོ་མ་
དེ་ཁ་སྟེང་དུ་བལྟས་པས་སྤྱི་བོ་ཞེས་བྱའོ། །དེ་གཡས་པ་དང་གཡོན་པ་གཉིས་ལས་
གཡས་པའོ། །ཨཱ་ལི་ཀཱ་ལི་གཉིས་པོ་ལས་ཀཱ་ལིའོ། །ཟླ་བ་དང་ཉི་མ་གཉིས་ལས་ཉི་
མ། ཐིག་ལེ་དྭངས་མ་བཅོས་པ་དང་མ་བཅོས་པ་ལས་མ་བཅོས་པའོ། །ཁ་འོག་ཟེར་
ཡང་སྟེང་། ཡང་ན་ལུས་འོག་ཁ་སྟེང་ངོ་། །ངག་གི་རྡོ་རྗེ་ཟེར་ཡང་སྐུ་གསུང་གཉིས་
ལས་སྐུའོ། །ཐབས་ཤེས་རབ་གཉིས་ལས་ཐབས། རྡོ་རྗེ་དང་པདྨ་གཉིས་ལས་རྡོ་
རྗེའོ། །འབར་བ་དང་ཁུ་བ་གཉིས་ལས་འབར་བ་སྟེ། རྩ་དེ་ནས་གཏུམ་མོ་སྦར་བའི་
ལས་བྱེད་པའོ། །མདོར་ན་གཡས་པ་ལ་སོགས་པའི་མིང་གི་རྣམ་གྲངས་དེ་རྣམས་ཀྱི་
བརྡས་རྩ་རོ་མ་སྟོན། མུསྨུ་ནི་རེ་ཀཀྐོ་ལའི་དོན་ནི། ཡང་རྒྱུད་ཕྱི་མའི་གཞན་ཞེས་
པས་བཤད་དེ། གཡོན་པ་ལ་སོགས་པའི་རྣམ་གྲངས་ཀྱི་བརྡས་བསྟན་ནས། ར་ས་
ནཱ་རྩ་གཡོན་པར་གོ་བཟློག་སྟེ་སྔ་མ་བཞིན་ཤེས་པར་བྱའོ། །དེ་ལྟར་ན་གཡས་གཡོན་
གཉིས་བསྟན་པས་ལག་པ་ཞེས་པས། རྩ་དབུས་ཀྱི་ཀུན་འདར་མ་བསྟན་པ་ཤེས་པར་
བྱའོ། །ལོངས་སྤྱོད་ཀྱི་ནི་རླབས་གཉིས་ལ། །ཞེས་པ་ནི། བཙིར་བ་ནི་འོ་དང་འཁྱུད་
པ་ལ་སོགས་པ་སྔོན་དུ་འགྲོ་བས་རྡོ་རྗེ་དང་པདྨ་སྦྱོར་བ་ལ་བྱའོ། །རླབས་གཉིས་ནི་
ཞུ་བདེ་གཉིས་ལ་བྱའོ། །བཟའ་བ་ནི་དྷུ་ཏཱིར་མངོན་དུ་བྱས་པ་ལ་བྱའོ། །ཡང་ན་
བཟའ་བ་ནི་ཐབས་དང་ཤེས་རབ་ཀྱི་བྱང་ཆུབ་ཀྱི་སེམས་འདྲེས་པ་ལ་བྱའོ། །ལོངས་
-496-

རྡོ་རྗེ་གླུའི་བཤད་པ།
སྤྱོད་ནི་བདེ་བ་ལ་ལོངས་སྤྱོད་པ་ལ་བྱའོ། །ཤེས་རབ་ཡེ་ཤེས་ཀྱི་དབང་དངོས་ལྟར་
བཤད་ན། སློབ་དཔོན་འདིས་ས་ཧ་ཛ་བཞི་པར་སྐྱེ་བར་བཞེད་དེ། དགའ་བྲལ་གྱི་
དགའ་བའི་མཐའ་དགའ་བྲལ་གྱི་དང་པོར་གསང་རྩ་གཉིས་དང་། བྱང་ཆུབ་སེམས་
ཀྱི་ཐིག་ལེ་གཉིས་དང་། དལ་བར་རྒྱུ་བའི་རླུང་གཉིས་འཛོམ་པ་སྟེ་འཛོམ་པ་གསུམ་
ལ་བརྟེན་ནས་སྐྱེ་བར་བཞེད་དོ། །དེ་ཉིད་གཞུང་དང་སྦྱར་ན་ཀོལླ་ཨི་རེ་ཞེས་པས་རྡོ་
རྗེའི་མགོ་བོ་བསྟན་ཏོ། །བོལླ་དེའི་ཁར་བཟུང་བའི་བྱང་ཆུབ་ཀྱི་སེམས་བསྟན། ཡང་
མུསྨུ་ནི་ཞེས་པས་ཤེས་རབ་ཀྱི་ཆོས་ཀྱི་འབྱུང་གནས་བསྟན། ཀཀྐོ་ལཱ། ཞེས་པས་
དེར་མངོན་དུ་བྱས་པའི་བྱང་ཆུབ་ཀྱི་སེམས་བསྟན་ཏེ། དེ་ལྟ་བུའི་ཐབས་ཀྱི་བྱང་
ཆུབ་ཀྱི་སེམས་དང༌། ཤེས་རབ་ཀྱི་བྱང་ཆུབ་ཀྱི་སེམས་གཉིས་ལ་གོ་རིམ་བཞིན་དུ་
བོལླ་དང་། རོ་མ་དང༌་། གསང་བའི་རྡོ་རྗེའི་བརྡ་དང༌། ཡང་ཤེས་རབ་ཀྱི་བྱང་
ཆུབ་ཀྱི་སེམས་ལ་ཀཀྐོ་ལཱ་དང་། རྐྱང་མ་དང་པདྨའི་བརྡས་བསྟན་ནོ། །དེ་ལྟར་ན་
ཐབས་དང་ཤེས་རབ་ཀྱི་བྱང་ཆུབ་ཀྱི་སེམས་འདྲེས་པ་ལ་ནི་ཀུན་འདར་མའི་བརྡས་
བསྟན་པར་གོ་བར་བྱའོ། །ལྷག་མ་རྣམས་ཀྱང་གཞུང་ཉིད་དུ་གོ་བར་བྱའོ། །ཡང་
(༢༧༥)འབྲས་བུའི་བཞི་པར་བཤད་ན། དེ་ལྟར་དང་པོར་ཤེས་རབ་ཡེ་ཤེས་ཀྱི་དུས་
སུ་ཉམས་སུ་མྱོང་བར་བྱས་ནས། དེ་ནས་ཡང་རབ་ཏུ་དབྱེ་བ་བཞི་པས་ཕྱག་རྒྱ་ལ་
བརྟེན་ནས་བྱང་ཆུབ་ཀྱི་སེམས་ཆོས་བརྒྱད་དམ་དྲུག་གི་བདག་ཉིད་ཅན། དབང་
གི་གནས་སུ་མངོན་དུ་བྱས་པ་ལས་ས་བཅུ་གསུམ་པ་ཐོབ་པའོ། །དེ་ཉིད་གཞུང་དང་
སྦྱར་ན་མུསྨུ་ནི་ཞེས་པས། མུ་དྲཱའི་རྩ་ཁ་ཁྭ་མུ་ཁས་གདོང་བསྟནན། ཀཀྐོ་ལཱ་ཞེས་པས་
གསང་རྩའི་ཁར་ཤེས་རབ་ཀྱི་བྱང་ཆུབ་ཀྱི་སེམས་སིཧྥ་དང་བཅས་པ་མངོན་དུ་བྱས་པ་
བསྟན། ཀོལླ་ཨི་རེཊྛིས་ཐབས་ཀྱི་རྡོ་རྗེ་བསྟན། བོལླ་ཞེས་པས་དེར་ཐབས་ཀྱི་བྱང་
ཆུབ་ཀྱི་སེམས་མངོན་དུ་བྱས་པ་བསྟན་ཏོ། །དེ་ལྟར་ཐབས་དང་ཤེས་རབ་ཀྱི་བྱང་
-497-

ས་སྐྱ་བཀའ་འབུམ། ༼ཀ༽》 ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་དང་པོ།
ཆུབ་ཀྱི་སེམས་གཉིས་དབང་གི་གནས་སུ་འདྲེས་པའི་ཚེ། བྱང་ཆུབ་ཀྱི་སེམས་ཕྱེད་
ཕྱི་རོལ་དུ་སོན་པའང་མ་ཡིན། ཕྱེད་ནང་དུ་གནས་པའང་མ་ཡིན་པ་ནི་རཱ་ག་དང་
བྲལ་བ་ལ་སོགས་པས་བསྟན་ཏོ། །དེ་བཞིན་དུ་ཡང་ཞེས་པ་ལ་སོགས་པས་ནི་དབང་
གི་གནས་སུ་ས་ཧ་ཛའི་རྟོགས་པ་སྐྱེས་པ་དེ་ཉིད་རཱ་ག་དང་བྲལ་བའམ། ཐབས་དང་
ཤེས་རབ་འདྲེས་པར་ཁུངས་ཀྱིས་བསྟན་ཏོ། །ལྷག་མ་རྣམས་གཞུང་ཉིད་དུ་གོ་བར་
བྱའོ། །ཡང་ལམ་གྱི་བཞི་པའི་དོན་ནི་ལས་ཀྱི་ཕྱག་རྒྱ་ལས་ལྷན་ཅིག་སྐྱེས་པའི་ཡེ་ཤེས་
སུ་རྟོགས་པར་བྱས་ཤིང་གོམས་པར་བྱེད་པའོ།། ༎
- 498